proxectonos/corpus_dominio_legal_administrativo_tmp huggingface dataset:
22/11/2019 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Emprego e Economía Social
Corrección de erros do calendario laboral para o ano 2020

Observado un erro na resolución de 11 de novembro de 2019 desta Xefatura Territorial –publicada no Boletín Oficial da Provincia da Coruña núm.218, do 15 de novembro de 2019– pola que se determinan as festas laborais de carácter local de todos os concellos da provincia da Coruña para o ano 2020, e concretamente na determinación dos festivos correspondentes ao Concello de Ribeira, cómpre modificar a dita resolución do seguinte xeito: – Na páxina 4/4 do anuncio número 2019/9128, onde di: Debe dicir: A Coruña, 18 de novembro de 2019. O xefe territorial de Economía, Emprego e Industria Yenai Kalin Llesera
22/11/2019 | Administración LocalMunicipal
Cariño
Piscina outubro 2019

No Decreto da Alcaldía 470/2019, de data 13 de novembro de 2019, aprobáronse os padróns fiscais de contribuíntes que deseguido se relacionan: - Taxa por prestación do servizo público das instalacións da piscina municipal de Cariño, correspondente ó mes de outubro de 2019. Prazo de ingreso: O prazo de ingreso en período voluntario será dende o día 39 de novembro de 2019 ata o 12 de xaneiro de 2019, ámbolos dous inclusives. Modalidade de pagamento: O importe das débedas poderá ser satisfeito en entidades bancarias, nas contas restrinxidas de Recadación Municipal, de luns a venres, ámbolos dous inclusive, nas que lle será entregado ós suxeitos pasivos ou obrigados ó pagamento o correspondente recibo acreditativo do ingreso. Trancorrido o prazo en período voluntario, as débedas serán esixidas polo procedemento de constrinximento, reportando o recargo de constrinximento, interese de demora e, no seu caso, as custas que se produzan de acordo co establecido nos artigos 26 e 28 da Lei Xeral Tributaria. Exposición ó público: O padrón quedará exposto ao público no Concello durante o prazo de 15 días, a contar dende o seguinte á publicación do presente Edicto no BOP, a efectos de exame e alegacións, de conformidade co disposto no art.99,8 da Lei 58/2003, de 17 de decembro. De non presentarse reclamacións entenderase defnitivamente aprobado o Padrón emprezando a contar o prazo dun mes para a interposición do recurso de reposición ante o Sr. Alcalde Presidente. O presente anuncio ten carácter de notificación colectiva ao amparo do disposto no artigo 102,3 da lei xeral tributaria, e o artigo 24 do regulamento xeral de recadación. Recursos: Durante o prazo de exposición pública os interesados poderán examinalo e formular, perante esta Alcaldía, o recurso de reposición, no prazo dun mes, contado dende o día seguinte ao da finalización do período de exposición pública do padrón fiscal. Contra a resolución do recurso de reposición poderá interpoñer, ante o Xulgado do Contencioso Administrativo de Ferrol, recurso contencioso-administrativo, no prazo de dous meses contados dende o día seguinte ao da notificación da devandita resolución. De non recaer resolución no prazo dun mes a contar dende o día seginte ó da presentación do recurso de reposición, en virtude do disposto no artigo 14 do texto refundido da Lei das facendas locais, entenderase desestimado, cos efectos xurídicos establecidos nos artigo 43 e 44 da Lei 30/1992, de 26 de novembro, de réxime xurídico das administracións pública e do procedemento administrativo común, sen prejuicio de interpoñer calquera outro recurso que se estime pertinente. Cariño, 14 de novembro de 2019. O Alcalde José Miguel Alonso Pumar
22/11/2019 | Administración LocalProvincial
Deputación Provincial da Coruña
Intervención Xeral e Xestión Económica-Financeira. Serv. de Orzamentos, Est. e Asist. Econ. Sección 1
Expediente de modificación de créditos núm.5/2019 de aprobación polo Pleno

Na sesión plenaria celebrada o día 21 de novembro de 2019 a Corporación provincial acordou aprobar inicialmente o expediente de modificación de créditos núm.5/2019. O dito expediente queda de manifesto na Secretaría desta Deputación polo prazo de quince (15) días hábiles, contados dende o seguinte ao de publicación do presente anuncio no Boletín Oficial da Provincia, co fin de que durante o dito prazo se poidan formular as reclamacións que se consideren oportunas. De non se presentaren reclamacións, o expediente entenderase definitivamente aprobado, de acordo co disposto no artigo 20.1 do R. D. 500/90, do 20 de abril, e artigo 177.2 do texto refundido da lei reguladora de facendas locais, aprobado polo Real decreto lexislativo 2/2004 do 5 de marzo. A Coruña, 21 de novembro de 2019. O Presidente, O Secretario, Valentín González Formoso José Luis Almau Supervía
22/11/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Subdirección Xeral de Xestión do Dominio Público Hidráulico
DH. A15.59147 Concesión dun caudal de auga a José Francisco Rey Mallón e a Isabel Arán Facal, no concello de Cabana de Bergantiños A (Coruña)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 12 de novembro de 2019 e como resultado do expediente incoado ó efecto, outorgouse a Gerai Cumellas Lopez Brea e a Isabel Arán Facal unha concesión de 1967,38 m3 anuais de auga que procede dun manancial situado no lugar do Cotaredo, na parroquia de Anos (Santo Estevo), no concello de Cabana de Bergantiños (A Coruña), con destino a uso doméstico e rega. Número Expte.: DH. A15.59147 Santiago de Compostela, 18 de novembro de 2019 O xefe do Servizo de Tramitación Técnico-Administrativa do Dominio Público Hidráulico Salvador Ernesto Consuelo Jesus Labayen De Serdio
22/11/2019 | Administración LocalMunicipal
Muxía
Publicación do padrón da auga, lixo, sumidoiro e punto limpo 3.º trimestre de 2019

O Alcalde, mediante resolución de data 18 de novembro de 2019, aprobou o Padrón de auga, lixo, sumidoiro, punto limpo e canon de auga correspondente ao 3º trimestre 2019. O dito padrón queda exposto ó público nas oficinas municipais durante o prazo de 1 mes a partir da publicación deste anuncio no BOP con carácter de notificación colectiva, de acordo co artigo 102.3 da Lei 58/2003 Xeral Tributaria. Durante o prazo de 1 mes contado dende o día seguinte ó remate de exposición pública, poderá presentarse recurso de reposición segundo o previsto nos artigos 108 da Lei 7/1985 de 2 de abril, Reguladora das Bases do Réxime Local, e 14.2 do Real Decreto Lexislativo 2/2004, texto refundido da Lei Reguladora das Facendas Locais. Contra a desestimación do recurso de reposición poderase presentar recurso contencioso-administrativo no prazo de dous meses dende a notificación da resolución expresa, ou de seis meses dende que se produza a desestimación presunta. Tamén se poderá interpoñer calquera outro recurso que se estime conveniente. Modalidade de cobro: -Nas oficinas municipais en horario de atención ao público -Nas entidades financieiras, previa recollida da liquidación nas oficinas municipais en horario de atención ao público. O prazo de ingreso en período voluntario queda fixado en tres meses contados a partir da finalización do período de exposición pública. Transcurrido este prazo iniciarase o período executivo e a débeda resultante esixirase polo procedemento de constrinximento, co recargo, xuros de demora e custos que procedan, de acordo co previsto no artigo 28 da Lei Xeral Tributaria A falta de pagamento en periodo voluntario do canon de auga suporá a esixencia directamente ao contribuínte pola vía e constrinximento pola consellería competente en materia de facenda da Xunta de Galicia. A repercusión do canon de auga poderá ser obxecto de reclamación económico-administrativa ante a Xunta Superior de Facenda (Consellería de Facenda) da Xunta de Galicia, no prazo de 1 mes dende o día seguinte ó remate da exposición ao público do padrón. Muxía 18 de novembro de 2019 O alcalde Santiago M. Toba Campaña
22/11/2019 | Administración LocalMunicipal
Cedeira
Aprobación inicial do Regulamento do Centro de Ocio Xuvenil de Cedeira

ANUNCIO Aprobación inicial do Regulamento do Centro de Ocio Xuvenil de Cedeira O Pleno do Concello de Cedeira, en sesión realizada o 18.11.2019, acordou a aprobación inicial do Regulamento do Centro de Ocio Xuvenil de Cedeira. De conformidade co disposto no artigo 49 da Lei 7/1985, do 2 de abril, reguladora das bases do réxime local, sométese o expediente a información pública polo prazo de trinta días, a contar dende o seguinte ao da inserción do presente anuncio no Boletín Oficial da Provincia, co fin de que os interesados poidan examinalo e presentar as reclamacións e suxerencias que estimen oportunas, encontrándose o expediente de manifesto na Secretaría do Concello durante o prazo sinalado. Así mesmo, estará a disposición dos interesados no portal web do Concello (dirección: www.cedeira. gal). De non presentarse reclamacións durante o citado prazo o Regulamento considerarase definitivamente aprobado. Cedeira, 18 de novembro de 2019. O alcalde Pablo Diego Moreda Gil
22/11/2019 | Administración LocalMunicipal
Coirós
Aprobación inicial de modificación 1 ao orzamento de 2019

A N U N C I O Modificación orzamentaria núm.1 Aprobado inicialmente polo Pleno da Corporación, o día 19 de novembro de 2019, a modificación orzamentaria número 1 do orzamento xeral para 2019, exponse ó público na Secretaría deste Concello, por quince días hábiles, para que poidan facerse as reclamacións que se consideren oportunas. De non presentarse, o orzamento entenderase definitivamente aprobado. Coirós, dezanove de novembro de dous mil dezanove. O ALCALDE Asdo.: Francisco Quintela Requeijo
22/11/2019 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Pago de prezos xustos de Xurado e xuros de demora de clave AC/04/156.01.1; AC/04/156.01.1-M1; AC/04/156.01.1-M2; no Concello de Sada

En cumprimento do disposto no artigo 49 do Regulamento de Expropiación Forzosa de 26 de abril de 1957, este Servizo, en virtude da competencia delegada mediante Orde de 7 de setembro de 2017 sobre delegación de competencias no secretario xeral técnico e noutros órganos e entidades públicas adscritos a esta consellería, publicada no DOG nº 179 de 20 de setembro de 2017, resolveu proceder a efectuar o pagamento de prezos xustos de Xurado e xuros de demora de aos propietarios cuxa relación figura exposta no taboleiro de anuncios do concello. Este pagamento corresponde ó expediente de expropiación forzosa instruído para o termo municipal de SADA, por mor das obras do Proxecto: · AC/04/156.01.1 “Vía Ártabra, treito 1: N-VI-enlace de Meirás, e Variante de Oleiros” · ac/04/156.01.1-m1 “Proxecto Modificado nº 1 da obra: Vía Ártabra, Treito 1: N-VI-Enlace de Meirás, e a Variante de Oleiros” · ac/04/156.01.1-m2 “Proxecto Modificado nº 2 da obra: Vía Ártabra, Treito 1: N-VI- Enlace de Meirás, e a Variante de Oleiros” Termo municipal de Sada Lugar: Concellería de urbanismo do concello de Sada (Avda del Puerto, 24) O pagamento efectuarase polo pagador deste servizo e en presenza do representante da Administración, e do alcalde e secretario de dito concello. O que se fai público, para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou o secretario do concello. A Coruña, 15 de novembro de 2019 O xefe do servizo, Felipe de la Vega Gándaras
22/11/2019 | Administración LocalMunicipal
Betanzos
Corrección de erro Bases convocatoria de profesor/a de percusión

O 12 de novembro de 2019 publicáronse as Bases de convocatoria de profesor/a de percusión no Conservatorio de Música de Betanzos no Boletín Oficial da Provincia n.º 215. Nesta convocatoria obsérvase un erro na cláusula segunda, e procédese a rectificación desta, que queda redactada como segue: “… Segunda. Funcións e condicións laborais. O/a aspirante seleccionado/a será contratado/a mediante contrato de interinidade, na categoría profesional profesor/a, especialidade de percusión, polo tempo que medie ata a cobertura definitiva do posto. As retribucións brutas en cómputo mensual serán as correspondentes ao establecido no Convenio colectivo do persoal laboral do Concello de Betanzos publicado no Boletín Oficial da Provincia n.º 66, do 6 de abril de 2019. Anexo I. Sistema retributivo. Retribución do persoal remunerado por horas. profesores/as de Conservatorio. A xornada será a tempo parcial de ata 15 horas mensuais como máximo, nun horario que se distribuirá segundo as necesidades e organización do servizo…” O resto das bases non teñen ningunha modificación. Concédese un novo prazo de presentación de instancias de dez días hábiles contados a partir do seguinte a publicación do presente anuncio. Betanzos, 15 de novembro de 2019 A alcaldesa María Barral Varela
22/11/2019 | Administración LocalMunicipal
Muros
Anuncio de exposición ao público da conta xeral do exercicio 2018

Formulada a conta xeral do Concello de Muros correspondente ao exercicio 2018, integrada polas contas e estados a que fai referencia o art.209.2 do RDL 2/2004, do 5 de marzo, TRLFL, e informada pola Comisión Especial de Contas en sesión celebrada o 21 de novembro de 2019, exponse ao público cos documentos que a xustifican, na Secretaría deste Concello, polo prazo de 15 días, durante os cales, e 8 máis, os interesados/as poidan presentar reclamacións, reparos ou observacións, de conformidade co disposto no art.212.3 do RDL 2/2004, do 5 de marzo, TRLFL. En Muros a 21 de novembro de 2019 A Alcaldesa -Presidenta Asdo.: María Inés Monteagudo Romero
22/11/2019 | Administración LocalMunicipal
Cariño
SAF outubro 2019

No Decreto da Alcaldía 467/2019, de data 08 de novembro de 2019, aprobáronse os padróns fiscais de contribuíntes que deseguido se relacionan: - Prezo público pola de prestación do servizo de axuda no fogar, correspondente ó mes de outubro de 2019. Prazo de ingreso: O prazo de ingreso en período voluntario será dende o día 9 de novembro de 2019 ata o 8 de xaneiro de 2019, ámbolos dous inclusives. Modalidade de pagamento: O importe das débedas poderá ser satisfeito en entidades bancarias, nas contas restrinxidas de Recadación Municipal, de luns a venres, ámbolos dous inclusive, nas que lle será entregado ós suxeitos pasivos ou obrigados ó pagamento o correspondente recibo acreditativo do ingreso. Trancorrido o prazo en período voluntario, as débedas serán esixidas polo procedemento de constrinximento, reportando o recargo de constrinximento, interese de demora e, no seu caso, as custas que se produzan de acordo co establecido nos artigos 26 e 28 da Lei Xeral Tributaria. Exposición ó público: O padrón quedará exposto ao público no Concello durante o prazo de 15 días, a contar dende o seguinte á publicación do presente Edicto no BOP, a efectos de exame e alegacións, de conformidade co disposto no art.99,8 da Lei 58/2003, de 17 de decembro. De non presentarse reclamacións entenderase defnitivamente aprobado o Padrón emprezando a contar o prazo dun mes para a interposición do recurso de reposición ante o Sr. Alcalde Presidente. O presente anuncio ten carácter de notificación colectiva ao amparo do disposto no artigo 102,3 da lei xeral tributaria, e o artigo 24 do regulamento xeral de recadación. Recursos: Durante o prazo de exposición pública os interesados poderán examinalo e formular, perante esta Alcaldía, o recurso de reposición, no prazo dun mes, contado dende o día seguinte ao da finalización do período de exposición pública do padrón fiscal. Contra a resolución do recurso de reposición poderá interpoñer, ante o Xulgado do Contencioso Administrativo de Ferrol, recurso contencioso-administrativo, no prazo de dous meses contados dende o día seguinte ao da notificación da devandita resolución. De non recaer resolución no prazo dun mes a contar dende o día seginte ó da presentación do recurso de reposición, en virtude do disposto no artigo 14 do texto refundido da Lei das facendas locais, entenderase desestimado, cos efectos xurídicos establecidos nos artigo 43 e 44 da Lei 30/1992, de 26 de novembro, de réxime xurídico das administracións pública e do procedemento administrativo común, sen prejuicio de interpoñer calquera outro recurso que se estime pertinente. Cariño, 12 de novembro de 2019. O Alcalde José Miguel Alonso Pumar
22/11/2019 | Administración LocalMunicipal
Cedeira
Aprobación provisional de modificación de crédito

Anuncio aprobación provisional modificación crédito MC 26 2019 SC 01 2019 CE 01 2019 Anuncio de aprobación provisional de modificación orzamentaria Na Intervención deste Concello e conforme dispoñen os artigos 112 da Lei 7/1985, do 2 de abril, e 169.1 do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das Facendas Locais, está exposto ao público o expediente de modificación orzamentaria mediante crédito extraordinario e suplemento de crédito MC 26 2019 SC 01 2019 CE 01 2019, aprobado provisionalmente pola Corporación en Pleno en sesión celebrada o día 18 de novembro de 2019. Os interesados que estean lexitimados segundo o disposto nos artigos 63.1 da Lei 7/1985 citada e 170.1 do Real Decreto Lexislativo 2/2004, do 5 de marzo, ao que se fixo referencia, e polos motivos taxativamente enumerados no número 2 do devandito artigo 170, poderán presentar as reclamacións e suxestións que estimen pertinentes ante o Pleno por un prazo de quince días hábiles a partir da data de publicación do presente anuncio no Boletín Oficial da Provincia. Cedeira, 18 de novembro de 2019. Asdo.: o alcalde Pablo Diego Moreda Gil
22/11/2019 | Administración LocalMunicipal
Ortigueira
Secretaría
Aprobación inicial de expediente número 42/2019 de modificación de créditos do vixente orzamento municipal mediante crédito extraordinario número 3/ 2019

O Concello Pleno, en sesión ordinaria do día 14 de novembro de 2019, aprobou inicialmente o expediente número 42/2109 de modificación de créditos do vixente orzamento municipal mediante crédito extraordinario3/2019, por un importe total de 47.422,71 euros. O devandito expediente permanecerá exposto ao público, durante o prazo de quince días hábiles contados a partir da publicación do presente anuncio no Boletín Oficial da Provincia e na sede electrónica e taboleiro de edictos do Concello, a efectos da presentación de reclamacións ante o Pleno, segundo o disposto no artigo 177.2, en relación co 169, do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das facendas locais. Se ao remate do período de exposición pública non se presentaran reclamacións, o expediente consideraranse definitivamente aprobado, conforme ao establecido na citada lexislación. O que se fai publico para xeral coñecemento e aos efectos oportunos. Ortigueira 18 de novembro de 2019 O Alcalde Juan Vicente Penabad Muras
26/11/2019 | Administración LocalMunicipal
Rois
Anuncio de aprobacion inicial do regulamento orgánico do Concello de RoisAnuncio de aprobacion inicial do regulamento orgánico do Concello de Rois

O Pleno da Corporación, na sesión que tivo lugar o 4 de novembro de 2019, aprobou inicialmente o Regulamento orgánico municipal do Concello. Consonte o que dispón o artigo 49 da Lei 7/1985, de 2 de abril, de bases do réxime local, o antedito acordo exponse ao público coa finalidade que no prazo de trinta días hábiles contados desde que apareza este anuncio no Boletín oficial da provincia da Coruña as persoas e as entidades interesadas poidan presentar con relación a el as suxestións e alegacións que xulguen oportunas. De non habelas, o Regulamento entenderase aprobado definitivamente. A devandita norma e os seus antecedentes están a disposición do público na Secretaría da Corporación. Asemade o texto do Regulamento pódese consultar na sede dixital da Corporación www.concelloderois.es Documento asinado electronicamente Rois 15 de novembro de 2019. O alcalde, Ramón Tojo Lens
26/11/2019 | Administración LocalMunicipal
Boiro
Padrón SAF outubro

A Xunta de Goberno Local en sesión celebrada o 20 de novembro do 2019 aprobou o Padrón Fiscal correspondente o mes de OUTUBRO, do prezo público da prestación do servizo de axuda a domicilio. Dito Padrón queda exposto ó público nas oficinas económicas municipais durante o prazo de UN MES, a contar dende o día seguinte ó da publicación do presente anuncio no BOP. Dito anuncio ten carácter de notificación colectiva ó abeiro do previsto no artigo 102.3 da Lei 58/2003, de 17 de decembro, Lei Xeral Tributaria. Durante dito prazo de exposición pública os interesados poderán examinar os Padróns e formular o recurso de reposición regulado no artigo 14.2) do RDL 2/2004, de 5 de marzo, que regula o Texto Refundido da Lei Reguladora das Facendas Locais (TRLRFL), que deberá ser resolto no prazo de un mes dende a súa presentación. Contra a resolución recaída no recurso de reposición poderán interpor o recurso contencioso-administrativo, no PRAZO DE DOUS MESES, contados dende o día seguinte á notificación de dita resolución, ante o Xulgado do Contencioso-Administrativo competente. Se non recaera resolución expresa, en virtude do previsto no citado artigo 14.2. I) do TRLRFL, entenderase desestimado, podendo presentar recurso contencioso-administrativo, no prazo de seis meses contados a partir do día seguinte a aquel no que se produce o acto presunto, segundo o estipulado no art.46.1 da Lei 29/98, de 13 de xullo, reguladora da xurisdición contencioso-administrativa. Non obstante, si se considera oportuno, poderá utilizar e exercitar calquera outro recurso que estimen pertinente. Rematado o prazo de ingreso en voluntaria, declárase a esixibilidade do recargo de prema, de tal xeito que procederá: No caso de que se satisfaga a totalidade da débeda non ingresada en período voluntario antes da notificación da presente providencia de prema, o recargo será do 5% sobre o principal (Recargo executivo); se a débeda non ingresada en periodo voluntario e o propio recargo se aboa dentro dos prazos sinalados no artigo 62.5 da LXT, o recargo será do 10% (recargo de prema reducido); ou o recargo de prema ordinario, que será do 20% se a débeda non se ingresa no prazo estipulado no artigo 62.5 da LXT. Boiro, 21 de novembro de 2019 O Alcalde-Presidente José Ramón Romero García
26/11/2019 | Administración LocalMunicipal
Zas
Anuncio de aprobación inicial da modificación RPT

APROBACIÓN INICIAL DA MODIFICACIÓN RPT Aprobándose inicialmente por Acordo do Pleno Municipal de data 25/11/2019, a modificación da relación de postos de traballo, e conforme determina o artigo 202 da Lei 2/015, do 29 de abril, do emprego público de Galicia, sométese o expediente a información pública por prazo de vinte días, a contar desde o día seguinte ao de publicación do presente anuncio no BOP, durante o cal os interesados poderán presentar as alegacións que estimen oportunas. Así mesmo, estará ao dispor dos interesados en: www.concellodezas.org.Considerarase aprobada definitivamente a modificación da relación de postos de traballo, se durante o citado prazo non se presentaron reclamacións; en caso contrario, será sometida a nova aprobación. Zas, 25 de novembro de 2019. O alcalde Manuel Muiño Espasandín
26/11/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Subdirección Xeral de Xestión do Dominio Público Hidráulico
DH. A15.29585. Concesión dun caudal de auga a María Sánchez Fernández e a Celestino López Gómez, no concello de Sobrado dos Monxes (A Coruña)

ANUNCIO De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 13 de novembro de 2019 e como resultado do expediente incoado ó efecto, outorgouse a Rafael Vicente Antonaya Parnic e a Francisca Rosa Luis Galo Martinez Pardo Oruesagasti unha concesión de 2818,46 m 3 anuais de auga que procede dun manancial situado no lugar de Bidueiros (monte Coto dos Tarbos), na parroquia de Codesoso (San Miguel), no concello de Sobrado dos Monxes (A Coruña), con destino a uso doméstico, gandeiro e rega. Número Expte.: DH. A15.29585. Santiago de Compostela, 21 de novembro de 2019. O xefe do Servizo de Tramitación Técnico-Administrativa do Dominio Público Hidráulico Aboubakary Alzbeta Queipo de Llano El Bakhti
26/11/2019 | Administración LocalMunicipal
Rois
Anuncio de exposición pública de expediente de desafectación de camiño en Liñares, Costa

ANUNCIO O Pleno da Corporación Municipal, en sesión ordinaria que tivo lugar o día 4 de novembro de 2019, adoptou o acordo de aprobación inicial do expediente para a desafectación do dominio público local dun terreo que aparece como camiño municipal con referencia catastral 15075B504090670000GJ, situado no lugar de Liñares (Costa), coa forma límites e extensión que derivan da súa descrición no informe técnico. Sométese o expediente a información pública durante o prazo dun mes, a contar dende o día seguinte ao da publicación do presente anuncio no Boletín Oficial da Provincia ( BOP). Tamén se publicará no taboleiro de anuncios da Casa do Concello e na páxina dixital do Concello. Durante o prazo de información pública os interesados e interesadas poderán examinar o expediente nas dependencias de Secretaria, situadas no Concello, e presentar, en igual período as alegacións e reclamacións que estimen pertinentes. Elevándose novamente o Pleno da Corporación aos efectos de adopción do acordo definitivo de alteración da cualificación xurídica do ben. Rois, 15 de novembro de 2019. O alcalde Ramón Tojo Lens
26/11/2019 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 20 de novembro do 2019 da X. T. da Coruña, polo que se somete a IP a solicitude de autorización admtva. previa e construción da instalación de distribución eléctrica no concello de Santiago de Compostela (expte.-e.: IN407A2019/203-1)

Expediente-e.: IN407A 2019/203-1. Solicitante: UFD Distribución Electricidad, S. A. Denominación: LAT.66 kV Formarís-E/S de Finsa II en Sigüeiro. Concello: Santiago de Compostela.  Actuación núm.1: liña soterrada a 66 kV coa orixe no apoio proxectado núm.20N PAS a intercalar na liña LAT.66kV Finsa-Sigüeiro, no que se instalará un PAS e remate na cela de liña da nova subtestación Formarís (expte.:2019/204-1) cunha lonxitude de 301 m. en condutor RHZ1-2OL (S) 36/66 kV 1x630 mm2 Al+H165.  Actuación núm.2: liña soterrada a 66 kV coa orixe en cela de liña da nova subtestación Formarís (expte.:2019/204-1) e remate no apoio proxectado núm.21N PAS (que substitue ao apoio núm.21) a intercalar na liña LAT.66kV Finsa-Sigüeiro, cunha lonxitude de 375 m. en condutor RHZ1-2OL (S) 36/66 kV 1x630 mm2 Al+H165.  Desmantelamento do treito de liña entre os novos apoios 20N PAS e 21N PAS de lonxitude 93,67 m.  Coordenadas dos novos apoios UTM:  20N PAS X: 541.116 Y: 4.751.494  21N PAS X: 541.293 Y: 4.751.662  HUSO 29  Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015).  Lei 40/2015, do 1 de outubro, de réxime xurídico do sector público (BOE núm.236, do 2 de outubro de 2015).  Lei 24/2013, do 26 de decembro, do sector eléctrico (BOE núm.310, do 27 de decembro de 2013).  Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 27 de decembro do 2000).  Resolución do 19 de febreiro de 2014 pola que se aproba o procedemento de autorización administrativa de construción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións no Servizo de Enerxía e Minas da Xefatura Territorial da Consellería de Economía, Emprego e Industria, sita na rúa Vicente Ferrer, núm.2-2º andar, 15071 A Coruña, no prazo de vinte días, a partir do día seguinte ao da derradeira publicación deste acordo. A Coruña, 20 de novembro do 2019 Isidoro Martínez Arca Xefe territorial da Coruña
26/11/2019 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Resolución do 20/11/2019 do Servizo Provincial da Axencia Galega de Infraestruturas da Coruña pola que se acorda realizar o pagamento de xustiprezos por expropiación para a obra Variante de Aradas, en Santiago de Compostela

En cumprimento do artigo 49 do Regulamento de expropiación forzosa, do 26 de abril de 1957, acordo facer o pagamento do XURADO dos bens e dereitos afectados pola obra VARIANTE DE ARADAS EN SANTIAGO DE COMPOSTELA (clave AC/10/020.01), no concello de SANTIAGO DE COMPOSTELA que figuran expostos no taboleiro de anuncios do concello. O pago realizarase mediante transferencia bancaria a quen figura como titular na acta previa. No suposto de cambio na titularidade da propiedade que figura na acta previa, deberán achegar documentación que acredite a transmisión da propiedade e DNI do novo titular. Para proceder ao pagamento, os titulares dos bens e dereitos afectados deben proporcionar un certificado de titularidade da conta bancaria co número de conta completo (incluído IBAN e BIC) dentro dos quince (15) días naturais, no que todos os propietarios figuren conxuntamente como titulares. No caso de que no devandito período non se proporcione a documentación, a transferencia aos titulares non se poida levar a cabo e/ou a propiedade dos bens e dereitos afectados non se acreditase suficientemente, o importe do prezo xusto depositarase na Caixa Xeral de Depósitos. A documentación requirida debe presentarse por calquera dos seguintes medios: nas oficinas de asistencia en materia de rexistros, nas oficinas postais dirixidas ao Servizo Provincial da Axencia Galega de Infraestruturas da Coruña, (rúa Vicente Ferrer, 2-8ª planta, 15071 A Coruña), mediante presentación electrónica na dirección https://sede.xunta. gal/detalle-procedemento? codtram= PR004A, ou por calquera dos medios previstos no artigo 16 da Lei 39/2015 do Procedemento Administrativo Común das Administracións Públicas. A Coruña, 20 de novembro de 2019 O xefe do Servizo Nicola Marie Panera Lordan
26/11/2019 | Administración LocalMunicipal
Cabana de Bergantiños
Aprobación do padrón fiscal do servizo de axuda no fogar do mes de outubro

En data 19 de novembro de 2019 o Alcalde ditou a seguinte resolución: “Vista a Ordenanza fiscal reguladora da taxa polo servizo de axuda no fogar que foi publicado no BOP nº 135 do 17 de agosto de 2014. Visto o informe da traballadora social do concello, dona Consuelo Angeles Amza Biset, no que detalla a relación de persoas usuarias do servizo, prezo hora/porcentaxe prezo hora e o número de horas que foron atendidas no mes de outubro de 2019. Elaborados os padróns mensuais que conteñen as liquidacións da taxa pola prestación do servizo do SAF no mes de outubro de 2019, en base aos datos facilitados pola Traballadora Social do concello. Tendo en conta o establecido no artigo 21.1. f) da Lei 7/1985, Reguladora das Bases de Réxime Local, que atribúe a esta Alcaldía o desenvolvemento da xestión económica de acordo co orzamento aprobado. PRIMEIRO.- Aprobar o padrón mensual da taxa pola prestación do servizo de axuda no fogar correspondentes ao mes de outubro de 2019. O padrón correspondente ao mes de outubro consta de 83 contribuíntes (35 de libre concurrencia e 48 de dependencia) e un importe total de 4.220,26 € (3.461,21 € usuarios de dependencia e 759,05 € usuarios de libre concurrencia). SEGUNDO.- Expoñer ao público os padróns aprobados, mediante a publicación de edicto no BOP e no taboleiro de anuncios do concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria. TERCEIRO.- O prazo de cobro en período voluntario será de 2 meses dende a publicacion do edicto de aprobación, transcurrido o mesmo procederase a esixir os xuros de mora e os recargos dacordo cos artigos 26 a 28 da Lei 58/2003. CUARTO.- Contra as liquidacións incorporadas aos padróns, os interesados poderán interpor recurso preceptivo de reposición ante o Sr. Alcalde, como establece o artigo 108 da Lei 7/1985 reguladora das bases do réxime local e regulado no artigo 14.2 do R. D. lexislativo 2/2004 polo que se aproba o texto refundido da lei de facendas locais, no prazo dun mes dende o día seguinte á publicación do edicto no B. O. P. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución.” Cabana de Bergantiños, a 20 de novembro de 2019 O Alcalde D. José Muíño Domínguez
26/11/2019 | Administración LocalMunicipal
Lousame
Acordo de remisión ó Xulgado Contencioso-Administrativo número 1 de A Coruña de expediente en relación co recurso contencioso-administrativo, procedemento abreviado 222/2019

Mediante Resolución da Alcaldía núm.618/2019 de data 19 de novembro de 2019, de conformidade co establecido no art.49 da Lei reguladora da xurisdición contencioso – administrativa, acordouse remitir ó Xulgado do Contencioso – Administrativo nº 1 de A Coruña, o expediente de desestimación do recurso de reposición que enriba se indica, interposto polo recorrente contra a liquidación practicada en concepto de Taxa de recollida de lixo correspondente ao primeiro semestre do ano 2019. De conformidade co establecido no art.44 da Lei 39/2015, de 1 de outubro, emprazase a cantos interesados como titulares de dereitos ou intereses lexítimos que poidan resultar afectados pola decisión que en relación co dito expediente administrativo se adopte, para que poidan comparecer e persoarse como demandados diante ese xulgado, asistidos de avogado no prazo de nove días, comunicándolles que, se se persoan fóra do prazo indicado teráselles por parte, sen que por elo deba retrotraerse nin interromperse o curso do procedemento, e que, se non se persoaran, continuará o procedemento polos seus trámites, sen que se lles faga ningunha notificación. Lousame, 13 de novembro de 2019 A alcaldesa. Asdo: Mª Teresa Villaverde Pais.
18/11/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Centro
DH. W15.68851. Juan Varela Durán. T. M. Arzúa

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Angel Norberto Istan Sallou solicita de Augas de Galicia a autorización de obras na zona de policía e no leito dun rego no lugar de Casal de Abaixo, parroquia de Brandeso (San Lourenzo), T. M. de Arzúa (A Coruña). O presente anuncio ten por obxecto abrir a regulamentaria información pública que prescribe o artigo 52 do Regulamento do dominio público hidráulico. Expediente: DH. W15.68851. As obras solicitadas consisten no desvío dun rego ao seu paso por una parcela, recheo da mesma e formación de acceso. – O desvío realizarase á entrada do rego na parcela 15006C507007290000QK discorrendo en paralelo á estrada AC-905, Dombodán-Arzúa, ata chegar ao linde da parcela 15006C507007470000QA, discorrendo posteriormente próximo e paralelamente ao seu linde ata o encontro co actual trazado do rego. – A zona do recheo correspóndese coa parte da parcela situada na esquiña norte da parcela. – Para o acceso colocarase un paso sobre o regato desviado mediante tubaxes de formigón de 1,50 m de diámetro e 8 m de lonxitude. O diámetro desta tubaxe coincide coa existente no paso baixo a estrada situada uns metros augas arriba. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Arzúa ou nas oficinas deste Servizo, situadas na rúa Tomiño, 16-baixo, onde estará exposto o expediente de que se trata, para que poida ser examinado por quen o desexe. Santiago de Compostela, 13 de novembro de 2019, asinado con sinatura electrónica á marxe polo xefe do servizo territorial, Ángel Gómez Rey.
18/11/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Subdirección Xeral de Xestión do Dominio Público Hidráulico
DH. A15.66091. Concesión dun caudal de auga á Asociación de Veciños Santa Cruz de Aranga, no concello de Aranga (A Coruña)

ANUNCIO De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 12 de novembro de 2019 e como resultado do expediente incoado ó efecto, outorgouse á Asociación de Veciños Santa Cruz de Aranga unha concesión de 162 m 3 anuais de auga que procede dun pozo situado na parroquia de Aranga (San Paio), no concello de Aranga (A Coruña), con destino a rega dunha área recreativa. Número Expte.: DH. A15.66091. Santiago de Compostela, 13 de novembro de 2019. O xefe do Servizo de Tramitación Técnico-Administrativa do Dominio Público Hidráulico Milagros Josefina Yarwood Agno
18/11/2019 | Administración LocalMunicipal
Cedeira
Delegación de funcións da Alcaldía no primeiro tenente de alcalde

ANUNCIO Con data 12.11.2019 foi ditada a Resolución de Alcaldía núm.563/2019 que literalmente di: “RESOLUCIÓN DE ALCALDÍA Asunto: DELEGACIÓN DE FUNCIÓNS DE ALCALDÍA NO PRIMEIRO TENENTE DE ALCALDE Tendo previsto ausentarme do termo municipal o día 15 de novembro de 2019, e de conformidade co disposto no artigo 23.3 da Lei 7/1985, do 2 de abril, reguladora das bases do réxime local; e no artigo 47 do Real Decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, RESOLVO: Primeiro. –Delegar as funcións da Alcaldía no 1.º tenente de alcalde, D. Manuel Pérez Riola, a fin de que substitúa na totalidade das citadas funcións o día 15 de novembro de 2019. Segundo. –Notificar a presente Resolución ó interesado, así como publicala no taboleiro de edictos da Corporación e no Boletín Oficial da Provincia.” En Cedeira, 12 de novembro de 2019. O alcalde Pablo Diego Moreda Gil
18/11/2019 | Administración LocalMunicipal
Vimianzo
Anuncio de modificación de resolución da Alcaldía núm.978/2019, do 4 de setembro de 2019, de delegación de competencias na Xunta de Goberno Local

Faise público que a alcaldesa, o 8 de novembro de 2019, ditou a resolución que se transcribe: ‘’RESOLUCIÓN DA ALCALDÍA ASUNTO: MODIFICACIÓN DA RESOLUCIÓN DA ALCALDÍA NÚM.978, DO 4 DE SETEMBRO DE 2019, DE DELEGACIÓN DE COMPETENCIAS NA XUNTA DE GOBERNO LOCAL. Vista a Resolución de delegación de execución de competencias da Alcaldía na Xunta de Goberno Local dictada na data do 4 de setembro de 2019, con número 978 por mor das eleccións locais que tiveron lugar o 26 de maio de 2019. Considerando o disposto nos artigos 44 e 116.3 do Real Decreto 2568/1986, do 28 de novembro, polo cal se aproba o Regulamento de organización, funcionamento e réxime xurídico das entidades locais, que establece que a modificación das delegacións deberá adoptarse coas mesmas formalidades que as esixidas para o seu outorgamento. No uso das atribucións previstas no artigo 21.3 da Lei 7/1985, do 2 de abril, Reguladora das Bases do Réxime Local, RESOLVO: PRIMEIRO.-–Modificar a Resolución da Alcaldía núm.978, do 4 de setembro de 2019 de delegación de execución de competencias na Xunta de Goberno Local, publicada no BOP núm.208, do 31 de outubro de 2019, de modo que se suprime a atribución relativa aos actos suxeitos a licenza municipal de carácter urbanístico, sen prexuízo de dar conta nas Xuntas de Goberno Local posteriores ás resolucións adoptadas. SEGUNDO.–Dar conta ao Pleno da Corporación da presente resolución na primeira sesión ordinaria que se celebre, notificala aos membros da Xunta de Goberno Local, comunicala aos departamentos municipais afectados e publicala no Boletín Oficial da Provincia. TERCEIRO.–A modificación da Resolución da Alcaldía de delegación de atribucións xurdirá efectos dende o día seguinte ao da presente resolución, sen prexuízo da súa publicación no Boletín Oficial da Provincia. Quedan derrogados os Decretos así como calquera outra resolución que se opoña ao contido do presente decreto. Así o manda e asina A Sra. alcaldesa en Vimianzo, do que eu, secretario xeral, dou fe. A alcaldesa O secretario xeral Mónica Rodríguez Ordóñez Francisco Javier Novoa Juiz.’’ Vimianzo, 11 de novembro de 2019. A alcaldesa Mónica Rodríguez Ordóñez
18/11/2019 | Administración LocalMunicipal
Bergondo
Urbanismo
Avocación

INFORMACIÓN PÚBLICA DE AVOCACIÓN DE FUNCIÓNS Por Resolución da Alcaldía número 1343/2019, do 12/11/2019, avocouse a competencia delegada no concelleiro de Infraestruturas, Urbanismo e Medio Ambiente, para a tramitación dunha comunicación previa de obra, expediente número 2019/U026/168. O que se publica consonte co disposto no artigo 44.3 do Real Decreto 2568/1986, do 28 de novembro. Bergondo, 13 de novembro de 2019. A alcaldesa Alejandra Pérez Máquez
18/11/2019 | Administración LocalMunicipal
San Sadurniño
Modificación de ordenanza fiscal

A N U N C I O Modificación de ordenanza fiscal O Pleno deste Concello, en sesión celebrada o 13 de novembro de 2019, aprobou inicialmente a modificación da Ordenanza fiscal T-3, reguladora da taxa por recollida de lixo. O que se fai público durante o prazo de trinta días, contados desde o seguinte ó da publicación do presente anuncio no Boletín Oficial da Provincia, a fin de que polos interesados se poida examinar os expedientes e presentar as reclamacións que estimen oportunas, de conformidade co disposto no artigo 17 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais. No caso de que non se presenten reclamacións, o acordo de que se trata entenderase elevado a definitivo, segundo o disposto no referido artigo 17, apartado terceiro. San Sadurniño, 13 de novembro de 2019. O alcalde Secundino García Casal
18/11/2019 | Administración LocalMunicipal
Cambre
Correción de erros do anuncio relativo ás bases da convocatoria pública de subvencións municipais a entidades sen fin de lucro 2019

ANUNCIO Correción erros bases convocatoria pública de subvencións municipais a entidades sen fin de lucro 2019 Advertido un erro no anuncio publicado no BOP número 214, de data 11/11/2019, relativo ás bases da convocatoria pública de subvencións municipais a entidades sen fin de lucro 2019, procédese á súa correción. Onde di: “A Corporación municipal en Pleno, en sesión ordinaria de data 31/10/2019, aprobou as bases da convocatoria pública de subvencións municipais a entidades sen fin de lucro 2019. O prazo para presentar as solicitudes é dun mes, que comezará a contar a partir do día seguinte á publicación do extracto da convocatoria no Boletín Oficial da Provincia.” Debe dicir: “A Corporación municipal en Pleno, en sesión ordinaria de data 31/10/2019, aprobou, con carácter inicial, as bases da convocatoria pública de subvencións municipais a entidades sen fin de lucro 2019. De conformidade co establecido no artigo 49 da Lei 7/1985, do 2 de abril, reguladora das bases do réxime local (LRBRL), ábrese un prazo de trinta días hábiles para información pública e audiencia aos interesados, co fin de que poidan presentar as reclamacións e suxestións que estimen pertinentes. No caso de que non se presente ningunha reclamación ou suxestión, entenderanse definitivamente aprobadas as bases da convocatoria e orzamento do concurso de disfraces, comparsas e carrozas do Entroido en Cambre 2019, e publicaranse integramente no Boletín Oficial da Provincia, de conformidade co establecido no artigo 70.2 da LRBRL.” Cambre, 12 de novembro de 2019. O alcalde Óscar A. García Patiño
18/11/2019 | Administración LocalMunicipal
Cerceda
Intervención
Modificación da base de execución 60, relativa ás subvencións nominativas

Aprobada inicialmente polo Concello Pleno, en sesión celebrada o 12 de novembro de 2019, a modificación da base de execución número 60, relativa ás subvencións nominativas, de acordo co artigo 169.1 do Real decreto lexislativo 2/2004, do 5 de marzo, sométese a información pública polo prazo de 15 días hábiles, contados dende o seguinte ó da publicación do presente anuncio no Boletín Oficial da Provincia, ós efectos de que os interesados poidan examinar o expediente e presentar as reclamacións ante o Concello Pleno. No caso de que non presentarse reclamacións, considerarase definitivamente aprobado. Cerceda, 13 de novembro. José García Liñares Alcalde do Concello de Cerceda
18/11/2019 | Administración LocalMunicipal
Oleiros
Área Económica
Aprobación definitiva da modificación de créditos núm.2019/MCPL02 sobre o orzamento do Concello de Oleiros correspondente ao exercicio 2019

ANUNCIO APROBACIÓN DEFINITIVA DE MODIFICACIÓN DE CRÉDITOS Aprobada definitivamente a modificación de créditos núm.2019/MCPL02 sobre o orzamento do Concello de Oleiros correspondente ao exercicio 2019, de aprobación de crédito extraordinario e suplemento de crédito por importe de 309.187,21 €. Ao non se ter presentado reclamacións dentro de prazo regulamentario de exposición pública, segundo anuncio inserido no BOP núm.187, do 2 de outubro de 2019, faise público que, despois de terse tramitado dito expediente, o resumo por capítulos dos créditos do estado de gastos do orzamento xeral deste Concello queda do seguinte xeito: O que se fai público para xeral coñecemento. En Oleiros, asinado dixitalmente con data 5 de novembro de 2019 polo alcalde, Ángel García Seoane.
18/11/2019 | Administración LocalMunicipal
Cabanas
Delegación para celebración de matrimonio civil

ANUNCIO Delegación para celebración de matrimonio civil Por Resolución da Alcaldía 1107/2019, de data 13 de novembro de 2019, ditouse a resolución a que a continuación se reproduce: “RESOLUCIÓN. Delegación matrimonio civil. Visto a solicitude de data 8 de novembro de 2019, con rexistro de entrada n.º 2019-E-RC-3086, interesando que o matrimonio civil previsto para o próximo día 18 de novembro de 2019, sexa oficiado polo primeiro tenente de alcalde, D. Iago Varela Martínez. Visto as competencias establecidas nos artigos 49 e 51 do Código Civil e, de conformidade coas atribucións outorgadas polos artigos 21.1 da Lei 7/1985, do 2 de abril, Reguladora das Bases de Réxime Local e artigos 43, 44 e 117 do Real Decreto 2568/1986, do 28 de novembro, polo que se aproba o Regulamento de Organización, Funcionamento e réxime xurídico das Entidades Locais. RESOLVO: Primeiro. –Facer delegación especial no primeiro tenente de alcalde, D. Iago Varela Martínez, para a autorización da celebración do matrimonio civil que terá lugar o próximo día 18 de novembro de 2019, no Salón de Plenos da Casa do Concello, entre HOSNIA MIL GRIDJAC e RITA MARGARET JOSEPH PATRICK VIOQUE CUETO. Segundo. –Notificar o contido da presente resolución aos interesados, e proceder á súa publicación no Boletín Oficial da Provincia da Coruña. Terceiro. –Dar conta ao Pleno da Corporación da presente resolución na primeira sesión que se celebre.” Cabanas, 13 de novembro de 2019. O alcalde Carlos Ladra Brage